Christene is oor die algemeen nie bewus van die feit dat die ontstaan van “kersfees” en “kersdag” niks met ons Here Jesus Christus, of met Sy werklike geboorte, te doen het nie. Meestal is die rede hiervoor dat menslike tradisies vir baie Christene belangriker geword het as wat die Bybel self bepaal. Of omdat die Christene in baie gevalle weier om self ondersoek te doen na die oorspronge van die dag en om dit dan te vergelyk met die baie duidelike teksverse in die Bybel.